Document ID: /roh_data/filtered/fineweb-2-filterrobots_roh.jsonl.gz/63132

L'um ch'era sa blessà il glindesdi grevamain tar in accident sin la Via da l'Alpsu tar Vuorz è mort. Quai scriva la polizia chantunala. In automobilist da 65, ch'era en viadi cun ses auto vers Tavanasa è collidà tar in plazzal cun in dirigiatraffic. L'um da 28 onns saja sa blessà grevamain. Suenter l'emprim agid da l'automobilist, sia dunna ed in lavurant dal plazzal haja il servetsch da salvament Surselva preparà el per il sgol cun la Rega en l'ospital chantunal a Cuira. La polizia tschertga perditgas.
RTR novitads 12:00